דבורה גילולה

דבורה גילוּלָה (נולדה ב-9 במאי 1934) היא פרופסור אמריטה בחוג ללימודים קלאסיים ובחוג ללימודי תיאטרון באוניברסיטה העברית בירושלים, עורכת ומתרגמת מיוונית ומלטינית לעברית. תחומי מחקרה הם ספרות רומית ויוונית עתיקה ויצירתו של נתן אלתרמן.

==ביוגרפיה==
דבורה גילולה נולדה ב-1934 בלובלין שבפולין. בפברואר 1946, לאחר מלחמת העולם השנייה, עלתה לארץ ישראל במסגרת עליית הנוער כיתומה ניצולת השואה, והתחנכה בקיבוץ כפר מסריק. למדה באוניברסיטה העברית בירושלים בחוגים לספרות עברית, מקרא ולימודים קלאסיים. החל ב-1963 לימדה באוניברסיטה. בשנת 1977 קיבלה תואר דוקטור והצטרפה לסגל האוניברסיטה כמרצה. בהמשך עלתה בסולם הדרגות למרצה בכירה (1982), פרופסור חבר (1991) ופרופסור מן המניין (1996). בשנת 2002 פרשה לגמלאות כפרופסור אמריטה.

גילולה ערכה במשך שנים רבות כתבי עת לתיאטרון, בהם "במה" ו"במות ומסך", שגיליונו האחרון, מס' 11, תשע"ב, יצא לאור בפברואר 2014.
גילולה היא מחוג חוקרי יצירתו של נתן אלתרמן והוציאה הוצאה כרונולוגית ומבוארת את "הטור השביעי". כרך 6 האחרון יצא לאור ב-2017.

הייתה נשואה לפרופ' מרדכי גילולה (1936–2002), בלשן ואגיפטולוג, והיא אם לשלושה. בתה ד"ר לאה גילולה היא מנהלת הארכיון והמוזיאון לתיאטרון ע"ש ישראל גור.

==יצירות יוון ורומא שתרגמה, פירשה וערכה==
* דמוסתנס. אפולודורוס נגד נאיירה. תרגמה מיוונית דבורה גילולה. הקדים מבוא והוסיף הערות דוד אשרי. ירושלים, מוסד ביאליק, 1987.
* אריסטופאנס. פלוטוס. תרגמה מיוונית והוסיפה מבוא והערות: דבורה גילולה. ירושלים, הוצאת ספרים ע"ש י"ל מאגנס, 1991.
* אריסטופאנס. האכארנים. תרגמה מיוונית זיוה כספי. הוסיפה מבוא ופירוש דבורה גילולה. עיצוב ואיורים בהיירב. ירושלים, הוצאת ספרים ע"ש י"ל מאגנס, תשנ"ד (1994).
* פובליוס טרנטיוס אפר. האישה מאנדרוס. תרגמה מרומית והוסיפה מבוא ופירושים דבורה גילולה. ירושלים, הוצאת ספרים ע"ש י"ל מאגנס, 1994.
* אריסטופאנס. הציפורים. תרגמה זיווה כספי. הוסיפה מבוא והערות דבורה גילולה. ירושלים, הוצאת ספרים ע"ש י"ל מאגנס, 1995.
* פובליוס טרנטיוס אפר. פורמיו. תרגמה מלטינית והוסיפה מבוא ופירוש דבורה גילולה. ירושלים, הוצאת ספרים ע"ש י"ל מאגנס, 1995.
* אריסטופאנס. חג הנשים. תרגמה זיוה כספי. הוסיפה מבוא ופירוש דבורה גילולה. עיצוב ואיורים בהיירב. ירושלים, הוצאת ספרים ע"ש י"ל מאגנס, 1997.
* פובליוס טרנטיוס אפר. הסריס. תרגמה מלטינית והוסיפה מבוא ופירוש דבורה גילולה. ירושלים, הוצאת ספרים ע"ש י"ל מאגנס, 1999.
* אריסטופאנס. הצרעות. תרגמה זיוה כספי. הוסיפה מבוא ופירוש דבורה גילולה. ירושלים, הוצאת ספרים ע"ש י"ל מאגנס, 2000.
* אריסטופאנס. העננות. תרגמה: זיוה כספי. הוסיפה מבוא ופירוש: דבורה גילולה. עיצוב ואיורים: בהיירב. ירושלים, הוצאת ספרים ע"ש י"ל מאגנס, 2001.
* פובליוס טרנטיוס אפר. האחים. תרגמה מלטינית והוסיפה מבוא ופירוש דבורה גילולה. ירושלים, הוצאת ספרים ע"ש י"ל מאגנס, 2002.
* אייסכינס. נגד טימרכוס; על אהבת גברים. תרגמה מיוונית והוסיפה פירוש דבורה גילולה. ירושלים, הוצאת ספרים ע"ש י"ל מאגנס, 2005.
* אריסטופאנס. השלום. תרגמה זיוה כספי. הוסיפה מבוא והערות דבורה גילולה. ירושלים, הוצאת ספרים ע"ש י"ל מאגנס, 2005.
* אריסטופאנס. הפרשים. תרגמה מיוונית: זיוה כספי. הוסיפה מבוא ופירוש: דבורה גילולה. עיצוב ואיורים בהיירב. ירושלים, הוצאת ספרים ע"ש י"ל מאגנס, 2006.
* אנדוקידס. על המיסטריות, על שובו לאתונה, על השלום עם ספרטה, נגד אלקיביאדס. תרגמה מיוונית דבורה גילולה. ירושלים, הוצאת ספרים ע"ש י"ל מאגנס, 2008.
* קסנופון. מדינת הספרטנים. תרגמה מיוונית והוסיפה מבוא ופירוש דבורה גילולה. ירושלים, הוצאת ספרים ע"ש י"ל מאגנס, 2011.
* פלוטארכוס. ספרטה - אמרות ומנהגים. תרגמה מיוונית והוסיפה מבוא ופירוש דבורה גילולה. ירושלים, הוצאת ספרים ע"ש י"ל מאגנס, 2011. (אמרות של ספרטנים, מנהגים של ספרטנים, אמרות של ספרטניות.)
* פרונטינוס. תחבולות מלחמה. תרגמה מרומית והוסיפה מבוא ופירושים דבורה גילולה. ירושלים, הוצאת ספרים ע"ש י"ל מאגנס, תשע"ד (2014).
* סופוקלס, אנטיגונה. תרגמה מיוונית והוסיפה מבוא ופירושים דבורה גילולה. ראשון לציון, ליון בוקס הוצאה לאור, 2014. (כולל תקליטור קריינות של המחזה מפי דן כנר.)
* פלוטארכוס. חיי אישים - ליקורגוס ונומה. תרגמה מיוונית והוסיפה מבוא ופירושים דבורה גילולה. ירושלים, הוצאת ספרים ע"ש י"ל מאגנס, תשע"ו / 2016.
* סנקה. מכתבים ללוקיליוס (כרך א'). תרגמה מרומית והוסיפה מבוא ופירושים: דבורה גילולה. ירושלים, ירושלים, הוצאת ספרים ע"ש י"ל מאגנס, תשע"ח / 2017.
*הורטיוס. על אמנות הפיוט. תרגמה מרומית והוסיפה מבוא ופירוש: דבורה גילולה. הוצאת ספרים ע"ש י"ל מאגנס האוניברסיטה העברית.

==קישורים חיצוניים==

* [http://www.huji.ac.il/dataj/controller/ihoker/MOP-STAFF_LINK?sno=947299 דבורה גילולה] באתר האוניברסיטה העברית בירושלים – הרשות למחקר ולפיתוח
* [http://www.text.org.il/index.php?book=0604021 אייסכינס נגד טימרכוס, על אהבת גברים], בתרגומה ועריכתה
* 
* 
* יחיעם ויץ, [http://www.openu.ac.il/zmanim/zmanim94/94-review1.html על הטור השביעי לנתן אלתרמן כרך שישי]
* על תחילת הדרך של נתן אלתרמן בתיאטרון - [http://www.alterman.org.il/מאמרים/tabid/65/ItemId/9/vw/1/Default.aspx תקופת תיאטרון 'המטאטא']
* [https://web.archive.org/web/20070331141930/http://www.magnespress.co.il/website/index.asp?action=author_page&aet_id=124 רשימת ספרים שכתבה באתר הוצאת הספרים ע"ש י"ל מאגנס]
* [http://www.alterman.org.il/מאמרים/מאמריםלפימחברים/גילולהדבורה.aspx מאמרי דבורה גילולה] באתר [http://www.alterman.org.il נתן אלתרמן]
* 

קטגוריה:סגל האוניברסיטה העברית בירושלים: לימודים קלאסיים
קטגוריה:חוקרות העת הקלאסית
קטגוריה:חוקרי העת הקלאסית
קטגוריה:חוקרי ספרות ישראלים
קטגוריה:חוקרות תיאטרון ישראליות
קטגוריה:חוקרי תיאטרון ישראלים
קטגוריה:מתרגמות ישראליות
קטגוריה:מתרגמים ישראלים
קטגוריה:מתרגמות לעברית
קטגוריה:מתרגמים לעברית
קטגוריה:מתרגמות מלטינית לעברית
קטגוריה:מתרגמים מלטינית לעברית
קטגוריה:מתרגמות מיוונית לעברית
קטגוריה:מתרגמים מיוונית לעברית
קטגוריה:יהודים בשואה: פולין
קטגוריה:ילדים בשואה: פולין
קטגוריה:ניצולות השואה
קטגוריה:עולים לאחר מלחמת העולם השנייה
קטגוריה:עולות לאחר מלחמת העולם השנייה
קטגוריה:עולות בעליית הנוער
קטגוריה:עולים בעליית הנוער
קטגוריה:כפר מסריק: אישים
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:ישראליות ילידות פולין
קטגוריה:ישראלים ילידי פולין
קטגוריה:ישראליות שנולדו ב-1934
קטגוריה:ישראלים שנולדו ב-1934